
3․1-15

	1. Ընդհանուր դրույթներ

	1.1. Պաշտոնի անվանումը, ծածկագիրը`
Սյունիքի մարզի Քաջարանի համայնքապետարանի  աշխատակազմի կրթության, մշակույթի, սպորտի, առողջապահության և սոցիալական  ծրագրերի բաժնի (այսուհետև՝ Բաժին)  առաջատար   մասնագետ (այսուհետև՝ Մասնագետ)  ծածկագիրը՝ 3․1-15:
1.2. Ենթակա և հաշվետու է`
Քաջարանի համայնքապետարանի աշխատակազմի կրթության, մշակույթի, սպորտի, առողջապահության և սոցիալական  ծրագրերի բաժնի պետին (այսուհետև՝ Բաժնի պետ):
1.3. Փոխարինող պաշտոնի կամ պաշտոնների անվանումները`
Բաժնի  Մասնագետի բացակայության դեպքում  նրան փոխարինում է նույն բաժնի  առաջատար  մասնագետներից մեկը կամ վերջիններիս բացակայության դեպքում՝ նույն բաժնի գլխավոր մասնագետներից մեկը:
1.4. Աշխատավայրը`
Քաջարանի համայնքապետարանի աշխատակազմ,  քաղաք Քաջարան Լեռնագործների փողոց, շենք 4:

	2. Պաշտոնի բնութագիրը
2.1. Աշխատանքի բնույթը, իրավունքները, պարտականությունները`
1. կատարում է Բաժնի պետի  հանձնարարությունները ժամանակին և պատշաճ որակով,
2.  իր լիազորությունների սահմաններում անհրաժեշտության դեպքում նախապատրաստում և բաժնի պետին է ներկայացնում իր աշխատանքային ծրագրերը, ինչպես նաև առաջարկություններ, տեղեկանքներ, հաշվետվություններ, միջնորդագրեր, զեկուցագրեր և այլ գրություններ,
3. հետևում է բաժնի պետի  հանձնարարականների համապատասխան  ժամկետներում կատարման ընթացքին,
4. բաժնի պետի հանձնարարությամբ իրականացնում է աշխատակազմի առջև դրված գործառույթներից և խնդիրներից բխող իրավական ակտերի, առաջարկությունների, եզրակացությունների և այլ փաստաթղթերի պահպանության  աշխատանքները,
5. բաժնի պետի հանձնարարությամբ աջակցում է համայնքային ենթակայության  մարզական հիմնարկների ու կազմակերպությունների գործունեության կազմակերպման աշխատանքներին և աջակցում   համայնքում ֆիզիկական կուլտուրայի և սպորտի զարգացմանը,
6. բացահայտում է երիտասարդների կարիքները, հետաքրքրությունները, ներուժը և խնդիրները, իրականացնում է դրանց վերաբերյալ տվյալների հավաքագրում, վերլուծություն և պարբերական գնահատում, 
7. խրախուսում և աջակցում է երիտասարդների կամավորական գործունեությանը և համայնքային ներգրավվածությանը, 
8. մասնակցում է համայնքի երիտասարդական քաղաքականության, ռազմավարությունների, ծրագրերի և երիտասարդներին առնչվող այլ փաստաթղթերի մշակմանը, իրականացմանը, մշտադիտարկմանը և գնահատմանը, 
9. համագործակցում է համայնքում գործող երիտասարդական կենտրոնների, երիտասարդական տարածքների և այլ երիտասարդական ծառայությունների հետ կամ, համապատասխան դեպքում, իրականացնում է դրանց ծրագրային համակարգումը, 
10. համագործակցում է երիտասարդական կազմակերպությունների, քաղաքացիական նախաձեռնությունների, կրթական հաստատությունների, պետական և մասնավոր հատվածի, ինչպես նաև այլ գործընկեր կառույցների հետ, համագործակցում է համայնքի տարածքում երիտասարդության հարցերով զբաղվող պետական և հասարակական կազմակերպությունների հետ,
11. կազմակերպում է երիտասարդների մասնակցությամբ հանրային քննարկումներ, խորհրդակցություններ, աշխատաժողովներ և այլ մասնակցային միջոցառումներ, 
12. ապահովում է երիտասարդներին վերաբերող հնարավորությունների, ծրագրերի, ծառայությունների և նախաձեռնությունների,
13. անհրաժեշտության դեպքում իրականացնում է նպատակային աշխատանք ծառայություններից դուրս մնացած, խոցելի կամ դժվար հասանելի երիտասարդների հետ՝ նպաստելով նրանց ներառմանը։ 
14. բաժնի պետին ներկայացնում է կիսամյակային հաշվետվություն՝ իր կատարած աշխատանքների վերաբերյալ,
15. Մասնագետն ունի Օրենքով, նորմատիվ  իրավական այլ ակտերով նախատեսված այլ իրավունքներ և կրում է այդ ակտերով նախատեսված այլ պարտականություններ:

	3.  Պաշտոնին ներկայացվող պահանջները
3.1. Կրթություն, որակավորման աստիճանը`
 միջնակարգ կրթություն։
3.2. Մասնագիտական գիտելիքները՝
 ունի գործառույթների իրականացման համար անհրաժեշտ գիտելիքներ, ինչպես նաև  Հայաստանի Հանրապետության Սահմանադրության, «Համայնքային ծառայության մասին», «Տեղական ինքնակառավարման մասին», «Նորմատիվ իրավական ակտերի մասին», «Ֆիզիկական կուլտուրայի եվ սպորտի մասին», «Մանկապատանեկան սպորտի մասին»  Հայաստանի Հանրապետության օրենքների,  աշխատակազմի կանոնադրության և իր լիազորությունների հետ կապված նորմատիվ իրավական ակտերի անհրաժեշտ իմացություն, ինչպես նաև տրամաբանելու տարբեր իրավիճակներում կողմնորոշվելու  ունակություն:
3.3. Աշխատանքային ստաժը, աշխատանքի բնագավառում փորձը՝
  առանց աշխատանքային ստաժի և փորձի
3․4․ Դասային աստիճան՝
Հայաստանի Հանրապետության համայնքային ծառայության 1-ին դասի կրտսեր ծառայողի դասային աստիճան, ինչպես նաև ավելի բարձր` Հայաստանի Հանրապետության համայնքային ծառայության 3-րդ դասի առաջատար ծառայողի դասային աստիճան։ 
3.5. Անհրաժեշտ կոմպետենցիաներ`
 3.5.1. ընդհանրական կոմպետենցիաները․
  ա) խնդիրների լուծում,
  բ) հաշվետվությունների մշակում,
  գ) տեղեկատվության հավաքագրում, վերլուծություն,
  դ) բարեվարքություն։
 
  3․5․2․ ընտրանքային կոմպետենցիաները․

 ա)  բանակցությունների վարում,
 բ) փաստաթղթերի նախապատրաստում,
 գ)  ժողովների և խորհրդակցությունների կազմակերպում և վարում։
4․ Կազմակերպական շրջանակը
4.1. Աշխատանքի կազմակերպման և ղեկավարման պատասխանատվությունը՝
   
պատասխանատու է պաշտոնի անձնագրից բխող գործառույթների իրականացման, բաժնի աշխատանքների մասնակցության և որոշակի մասնագիտական գործառույթների   իրականացման համար։
4.2. Որոշումներ կայացնելու  լիազորությունները՝ 

կայացնում է որոշումներ բաժնի աշխատանքների   վերջնարդյունքին ապահովման մասնակցության կամ  միջանկյալ արդյունքի ստեղծման  և ապահովման  կամ մասնագիտական օժանդակության շրջանակներում։

4․4․ Գործունեության ազդեցությունը՝

ունի ազդեցություն բաժնի  աշխատանքների մասնակցության, որոշակի մասնագիտական գործառույթների իրականացման շրջանակներում: 

   4.5. Շփումները և ներկայացուցչությունը՝ 
 Իր իրավասության շրջանակներում շփվում  և որպես ներկայացուցիչ հանդես է գալիս տվյալ մարմնի կառուցվածքային այլ ստորաբաժանումների ներկայացուցիչների հետ, ինչպես նաև այլ համապատասխան մարմինների ներկայացուցիչների հետ ընդգրկվում է տվյալ մարմնի ներսում ձևավորված մասնագիտական  աշխատանքային խմբերում։
   
 4․6․ Խնդիրների բարդությունը և դրանց լուծումը՝
իր իրավասության շրջանակներում մասնակցում է մասնագիտական խնդիրների բացահայտմանը և այդ խնդիրների լուծման մասով տալիս է մասնագիտական առաջարկություն։







